Jelgavā, 2022. gada 26. maijā (prot. Nr.8, 23p.)

**JELGAVAS VALSTSPILSĒTAS PAŠVALDĪBAS 2022. GADA 26. MAIJA**

**SAISTOŠIE NOTEIKUMI NR.22-13**

**“GROZĪJUMI JELGAVAS PILSĒTAS PAŠVALDĪBAS 2020. GADA 28. MAIJA SAISTOŠAJOS NOTEIKUMOS NR.20-26 “PAR BRAUKŠANAS MAKSAS ATVIEGLOJUMIEM IZGLĪTOJAMAJIEM JELGAVAS PILSĒTAS SABIEDRISKAJĀ TRANSPORTĀ””**

*Izdoti saskaņā ar likuma “Par pašvaldībām”*

*43. panta trešo daļu un Sabiedriskā transporta*

*pakalpojumu likuma 14. panta trešo daļu*

Izdarīt Jelgavas pilsētas pašvaldības 2020. gada 28. maija saistošajos noteikumos Nr.20-26 „Par braukšanas maksas atvieglojumiem izglītojamajiem Jelgavas pilsētas sabiedriskajā transportā” (Latvijas Vēstnesis, 2020, 109. nr.) (turpmāk – saistošie noteikumi) šādus grozījumus:

* 1. Izteikt saistošo noteikumu nosaukumu šādā redakcijā:

“Par braukšanas maksas atvieglojumiem izglītojamajiem Jelgavas valstspilsētas sabiedriskajā transportā”.

* 1. Aizstāt visā saistošo noteikumu tekstā vārdu “pilsētas” ar vārdu “valstspilsētas”.
  2. Aizstāt 1. punktā vārdus “Jelgavas pilsētas sabiedriskajā transportā” ar vārdiem “par sabiedriskā transporta izmantošanu Jelgavas valstspilsētā Jelgavas pilsētas nozīmes maršrutu tīklā”.
  3. Izteikt 2. un 3. punktu šādā redakcijā:

“2. Braukšanas maksas atvieglojumu sabiedriskajā transportā Jelgavas pilsētas nozīmes maršrutos 100 % (viens simts procentu) apmērā no braukšanas maksas (turpmāk – atvieglojumi), nepārsniedzot 4 (četrus) braucienus dienā, mācību gada laikā piešķir izglītojamajam, kurš atbilst šādiem kritērijiem (turpmāk – izglītojamais):

2.1. savu pamata dzīvesvietu deklarējis Jelgavas valstspilsētas administratīvajā teritorijā;

2.2. apgūst vispārējo vai profesionālo izglītību klātienes formā (turpmāk – izglītība).

3. Vasaras brīvlaikā Jelgavas valstspilsētas pašvaldības iestādei “Jelgavas izglītības pārvalde” (turpmāk – Pārvalde), pamatojoties uz izglītības iestādes vadītāja rakstisku iesniegumu, ir tiesības dalībai mācību procesā, interešu izglītības nodarbībās vai vasaras nodarbinātības programmās piešķirt izglītojamajam atvieglojumus 2 (diviem) braucieniem dienā vai 4 (četriem) braucieniem dienā, ja izglītojamajam nepieciešams izmantot vairākus sabiedriskos transportus vienā virzienā Jelgavas pilsētas nozīmes maršrutu tīklā.

* 1. Aizstāt 8. punktā vārdus “pabalstu pilsētas sabiedriskā transporta braukšanas maksas segšanai” ar vārdiem “pabalstu valstspilsētas sabiedriskā transporta pakalpojuma izmantošanai”.

Domes priekšsēdētājs A. Rāviņš